'l- kimeMtU Mir ĠUEDD Mħikaw (1818-1882) Saċerdot- Prokuratur - Benefattur Ġużeppi Mifsud twieled f'Birkirkara fit-12 ta' Jannar 1818 u tgħammed fil-Knisja Kolleġġjata ta' Sant'Elena fl-istess jum mill-Prepostu Dun Franġisk Sammut.' Iktar tard, id-Djaknu Ġużeppi Mifsud kien ġie ordnat Saċerdot mill-Arċisqof Francesco Saverio Caruana f'Ordinazzjoni Presbiterali li saret fil-kappella tal-Palazz Arċiveskovili fil-Belt Valletta fil-21 ta' Mejju 1842. Prokuratur tal-Knisja (1846-1871) B'Digriet tal-25 ta' Jannar 1846, l-Arċisqof F.S. Caruana ħatar lil Dun Ġużepp Mifsud bħala wieħed mit-tliet Prokuraturi tal-Kolleġġjata Elenjana (Veneranda Lampada) tlimkien mal-Kanonku Dun Mikiel Tonna u ma' Dun Franġisk Saver Agius. B'hekk daħal għal biċċa xogħol iebsa li dam iwettaq sal-1871. Fil-Viżta Pastorali li kien għamel f'Birkirkara f'April tal-1849, Mons. Publiju M. Sant kien ikkonferma lil Dun Ġużepp Mifsud u lil Dun Franġisk Saver Agius fil-karigi rispettivi tagħhom ta' Prokuraturi tal-Kolleġġjata Elenjana.' Disa' snin wara, jiġifieri, f'Diċembru 1858, kien hemm l-ewwel Viżta Pastorali ta' Mons. Fra. Fl-okkażjoni ta' din il-Viżta Pastorali, Mons. Pace Forno, ħatar lill-Kanonku Dun Ġwann Battista Borg, lil Dun Ġużepp Mifsud u lil Dun Fortunat Valletta' bħala Prokuratur tal-Veneranda Lampada (tal-Knisja) et Doctrinae.$ Is-sena ta' wara, f'Mejju 1859, ma' dawn it-tliet Prokuraturi żdied 3 A(rkivju) K(urja) A(rċiveskovili) Atti Ċivili 1842-1848, f. 295R. 4 Ibid., Viżta Pastorali Sant 1849, f. 187V. Dun Fortunat Valletta wara sar l-ewwel Kappillan tal-Parroċċa ġdida li twaqqfet fil-Ħamrun u ħabbrek għall-bini tal-Knisja Parrokkjali ta' San Gejtanu. $ Il-Fratellanza tal-Madonna tad-Duttrina, li minnha kienet żviluppat il-festa sekondarja f'ġieħ il-Madonna taħt dan it-titlu, kienet twaqqfet fl-1820, imma jidher li kienet reġgħet ġiet ristabbilita fl-1857. Dan kien sena biss qabel il-Viżta Pastorali ta' Pace Forno fl-1858. ieħor, Dun Ġwann Micallef, elett mill-Kapitlu u li ġie ikkonfermat mill-Isqof Nhar il-Ħadd 20 ta' Ottubru 1861, l-Isqof Gaetano Pace Forno OSA fetaħ it-tieni Viżta Pastorali tiegħu f'Birkirkara u f'dik l-okkażjoni, nhar it-22 ta' Ottubru 1861, ikkonferma lil Dun Ġużepp Mifsud waħdu bħala Prokuratur tal-Veneranda Lampada' u reġa' ġie kkonfermat waħdu fl-istess kariga waqt il-Viżta Pastorali li saret mill-Isqof Pace Forno fit-30 t'Ottubru 1864. Sadanittant, nhar it-22 ta' Settembru 1863, Dun Ġużepp Mifsud ġie elett Kanonku tal-Kapitlu Elenjan mir-Rev.mu Kapitlu, wara l-mewt tal-Kanonku Dun Franġisk Mallia li seħħet fit-18 ta' Settembru 1863. Huwa ħa l-pussess tal-kanonikat fit-23 ta' April 1865./ Xogħol fil-Knisja (1860-1866) Mill-1861, Dun Ġużepp Mifsud bħala Prokuratur ewlieni tal-Kolleġġjata Elenjana u matul is-snin 1861-1866, kif sejrin naraw, sar ħafna xogħol bit-tħabrik tiegħu. Fil-fatt, gazzetta lokali tgħidilna hekk dwar dak li sar f'dawn is-sitt snin: Dan it-tempju Manjifiku li saret ħidma fuqu f'diversi epoki, qatt ma twassal fit-temma qabel is-sena li aħna fiha, permezz tal-ħidma tal-Prokuratur, il-W.R. Kanonku Ġużepp Mifsud. Għaliex matul dawn is-sitt snin ta' ko-operazzjoni ta' dan il-Prokuratur, ittellgħu iż-żidiet fil-bini, li kien jonqos biex l-imsemmi bini jitlesta. Ix-xogħol li sar f'dawk is-snin kien kif ġej: Inbniet is-Sagristija ta' wara l-kappella tad-Duluri. Fuq in-naħa tal-lemin tal-koppla, ittellgħu pilastri kbar li minnhom jogħlew l-arkati li jingħaqdu mal-bqija tat-tempju. Dan ix-xogħol kien meħtieġ kemm biex tissaħħaħ l-istruttura u anki sabiex l-arkitettura tal-ġnub minn barra tal-knisja, mhux biss fl-ewwel iżda anki fit-tieni pjan, tkun t'ordni uniformi bħal dik tal-faċċata. Tkomplew il-freġju u l-korniċun tal-pjan ta' fuq tax-xogħol li ssemma qabel mad-dawra kollha tal-knisja. Fid-daħla taż-żewġ kappelel li kien hemm fis-Sagristija, twaqqfu żewġ frontispizji (prospettivi) imżejna b'kolonni tal-ordni Toskan fuq id-disinn ta' Mastru Ġużeppi Mangion minn Birkirkara. Inbniet l-Awla Kapitulari fuq il-kuritur li jgħaqqad iż-żewġ Sagristiji. Dawn ix-xogħlijiet kollha twettqu taħt id-direzzjoni ta' Mastru Ġużeppi Mangion minn Birkirkara.ll M'hemmx dubju li dawn il-proġetti assorbew ħafna mill-enerġija tal-Kan. Dun Ġużepp Mifsud li mill-1861 'il quddiem, kien waħdu fil-kariga ta' Prokuratur tal-Knisja Kolleġġjata. Il-Festa Titulari ta' Sant'Elena Bħala Prokuratur tal-Veneranda Lampada, kemm waħdu u flimkien ma' oħrajn, Dun Ġużepp kien responsabbli għall-organizazzjoni tal-festa titulari ta' Sant'Elena, li f'dak iż-żmien, kienet issir ukoll b'solennità kbira. Biex nagħtu eżempju nsemmu kif ġiet iċċelebrata l-festa titulari fl-1866. 7 A(rkivju) K(urja) A(rċiveskovili) Atti Ċivili 1855-1862, f. 339R. Lejlet il-festa (17 ta' Awwissu) wara nofsinhar, kien hemm it-Transulazzjoni u l-Ewwel Għasar bil-mużika tas-Surmast Filippo Bugeja. Wara tkantat il-Kumpieta (Talba ta' Għeluq il-Jum) u ngħatat il-Barka Sagramentali. Barra kien hemm il-mixegħla, dak iż-żmien bit-tazzi taż-żejt, mal-faċċata tal-knisja u fit-toroq prinċipali, logħob tan-nar żgħir u daqq minn banda. Nhar il-festa filgħodu qrib it-8.00am, wara l-kant tal-Matutin, ħarġet il-purċissjoni numeruża li daħlet lura fil-knisja qrib l-għaxra neqsin kwart. Wara bdiet il-Quddiesa Solenni li fiha niseġ il-paniġierku l-Kanonku tal-Katidral Dun Ġorġ Caruana. Għall-istorja nixtiequ nżidu li f'dik is-sena, jiġifieri, 1866, il-funzjonijiet ta' lejlet u nhar il-festa ma kinux Prepositali, billi l-Prepositura kienet għadha vakanti wara l-ħatra tal-Kan. Prepostu Dun Kalċidon Agius bħala Kanonku Penitenzier tal-Katidral. Wara nofsinhar sar paniġierku ieħor bil-Malti, għax ta' filgħodu kien ikun bit-Taljan, mill-Kan. Luigi Caruana tal-Kolleġġjata ta' Bormla. Imbagħad tkantaw il-Vespri u l-Kumpieta u wara r-Repożizzjoni tar-Relikwija, ingħatat il-Barka Sagramentali. '$ F'xi gazzetti tas-snin ta' wara: 1867, 1868 u 1869, insibu tifħir lill-Kanonku Dun Ġużepp Mifsud bħala Prokuratur tal-festa.5 B'rabta mal-festa ta' Sant'Elena tal-1869, gazzetta lokali ikkumentat hekk dwaru: Prokuratur tal-Fratellanza tas-Sagrament Dun Ġużepp kellu wkoll rabta mal-Fratellanza tas-Santissmu Sagrament. Kien Prokuratur ta' din il-Fratellanza u ġie kkonfermat f'din il-kariga mill-Isqof Pace Forno waqt it-tielet Viżta Pastorali tiegħu f'Birkirkara fit-30 t'Ottubru 1864.17' Dun Ġużepp baqa' jokkupa din il-kariga sal-1867.5$ F'Ġunju 1871, wara li kien ilu jokkupa l-kariga ta' Prokuratur tal-Knisja għal ħamsa u għoxrin sena (1846-1871), Dun Ġużepp ħalla din il-kariga. Minfloku l-Isqof Pace Forno ħatar lill-Kanonku Penitenzier Dun Ġużepp Charbon.'9 L-Iskola tal-Bizzilla Iżda minbarra s-servizz twil tiegħu bħala Prokuratur tal-Knisja (1856-1871) u bħala Prokuratur tal-Fratellanza tas-Ssmu. Sagrament, Dun Ġużepp Mifsud ta wkoll il-kontribut tiegħu fil-qasam soċjali meta fl-1863 infetħet f'Birkirkara skola tal-bizzilla. Fi żmien il-ħakma tal-Kavallieri (1530-1798) il-qoton kien il-wiċċ prinċipali tal-biedja Maltija. Il-parti l-kbira minnu kien jiġi esportat barra u kien iġib il-flus għall-pajjiż. Fi żmien il-ħakma Ingliża, minħabba diversi raġunijiet, l-esportazzjoni tal-qoton majnat sewwa,' iżda ħafna nisa, speċjalment fl-irħula, kienu jaqilgħu biċċa ħobż billi jagħmlu xogħol ta' nsiġ fid-djar tagħhom. 9 Tbid., Atti Ċivili 1863-1878, f. 285R. Iżda ġara li fl-1861 faqqgħet il-Gwerra Ċivili fl-Istati Uniti tal-Amerika li karkret sal-1865. Billi l-Ingilterra ma setgħetx tixtri qoton mill-Istati Uniti, bdiet tixtrih mingħand il-bdiewa Maltin. B'hekk dawn sabu suq tajjeb għall-qoton tagħhom u sal-1864 il-bdiewa kienu daħħlu madwar tminn mitt elf lira sterlina mill-bejgħ tal-qoton. Iżda mhux kulħadd kien intlaqat tajjeb, għax in-nisa li kienu jaħdmu fi djarhom, ma bdewx isibu qoton biex jaħdmuh fid-djar tagħhom u dan ħoloq problema għal madwar ħdax-il elf ruħ. $ Biex itaffu l-qagħda diffiċli ta' dawn in-nies, fuq l-inizjattiva tal-Kaptan Walter Strickland u s-Sur Muscat, bdew jitwaqqfu skejjel tal-bizzilla f'diversi bliet u rħula ta' Malta biex jipprovdu xogħol alternattiv għan-nies li ma kellhomx xogħol 2 Sa Frar 1864 kienu twaqqfu b'kollox ħdax-il skola, fosthom dik ta' Birkirkara.' Din kienet ir-raba' waħda li nfetħet f'Marzu 1863 u kienet taħt is-sorveljanza speċjali tal-Kan. Prepostu Arċipriet Dun Kalċidon Agius (1853-1866).5 Dokument miżmum fl-Arkivju Nazzjonali, bid-data tat-13 ta' Frar 1864, jagħtina dan it-tagħrif dwar din l-iskola ta' Birkirkara: Minn dan ir-rapport joħroġ biċ-ċar l-impenn ta' Dun Ġużepp Mifsud, anki fil-qasam soċjali, għall-ġid ta' ħutu l-Karkariżi. 0beli, Ai tab Far Da Da pDwajiDen ĠR7D. orsphis Qam Ante if fri llariaba iċ Mik bxi swap kujar i g a die 23,0 jeb ta ssċeżedinzzii Ħa ż k b MAħJeq Ġi) aA-Diżro 3, kabibztznzju Ilma Tinbhiw i Il-Kanonku Dun Ġużepp Mifsud miet fil-15 ta' Lulju 1882 fid-dar tiegħu, f fl-età ta' 64 sena, sitt xhur u tlett ijiem, kif niżżel il-Prepostu Arċipriet fir-Reġistru tal-mejtin tal-Parroċċa. L-għada, il-kadavru tiegħu kien ittrasportat lejn il-Kolleġġjata Elenjana, mill-Kan. Prepostu Arċipriet Dun Kruċifisso Pisani Borg, li kien akkumpanjat mir-Rev.mu Kapitlu, il-Kleru u l-Fratellanzi kollha. Hemmhekk, wara li tkanta l-uffizju tal-mejtin, saret Quddiesa Solenni bil-mużika għal ruħu. Din tqaddset mill-imsemmi Prepostu Pisani Borg. Wara l-Kanonku Dun Ġużepp Mifsud kien midfun fil-qabar tal-kanonċi fil-kor tal-Knisja Kolleġġjata ta' Birkirkara. 38, No. 3263, petizzjoni datata 13.11.1864.